ਏਮਾ ਦਾਤਸੀ

ਏਮਾ ਦਾਤਸੀ (ਜੌਗਖਾ: ཨེ་མ་དར་ཚིལ་; ਵਾਇਲੀ: ਈ-ਮਾ ਦਾਰ-ਤਸ਼ਿਲ) ਭੂਟਾਨੀ ਰਸੋਈ ਵਿੱਚ ਬਣਾਇਆ ਜਾਣ ਵਾਲਾ ਬਹੁਤ ਪ੍ਰਸਿੱਧ ਪਕਵਾਨ ਹੈ, ਜਿਸ ਨੂੰ ਭੂਟਾਨ ਦੇ ਕੌਮੀ ਪਕਵਾਨ ਵਜੋਂ ਮਾਨਤਾ ਦਿੱਤੀ ਗਈ ਹੈ। ਇਹ ਮਿਰਚ ਅਤੇ ਪਨੀਰ ਨਾਲ ਤਿਆਰ ਕੀਤਾ ਜਾਂਦਾ ਹੈ, ਜਿਵੇਂ ਕਿ ਭੂਟਾਨ ਦੀ ਜੌਗਖਾ ਭਾਸ਼ਾ ਵਿੱਚ "ਏਮਾ" ਦਾ ਅਰਥ ਹੈ "ਮਿਰਚ" ਅਤੇ "ਦਾਤਸੀ" ਦਾ ਅਰਥ ਹੈ "ਪਨੀਰ"।

ਇਸ ਪਕਵਾਨ ਵਿੱਚ ਮਿਰਚਾਂ ਦੀਆਂ ਵੱਖ-ਵੱਖ ਕਿਸਮਾਂ: ਹਰੀ ਮਿਰਚ, ਲਾਲ ਮਿਰਚ ਜਾਂ ਸਫ਼ੈਦ ਮਿਰਚ ਆਦਿ ਦੀ (ਹਰੀਆਂ ਮਿਰਚਾਂ ਨੂੰ ਗਰਮ ਪਾਣੀ ਵਿੱਚ ਧੋ ਕੇ ਅਤੇ ਧੁੱਪ ਵਿੱਚ ਸੁੱਕਾ ਕੇ) ਵਰਤੋ ਕੀਤੀ ਜਾ ਸਕਦੀ ਹੈ, ਜੋ ਸੁੱਕੀਆਂ ਜਾਂ ਤਾਜ਼ਾ ਹੋ ਸਕਦੀਆਂ ਹਨ। ਇਨ੍ਹਾਂ ਮਿਰਚਾਂ ਨੂੰ "ਸ਼ਾ ਏਮਾ" ਵੀ ਕਹਿੰਦੇ ਹਨ, ਜੋ ਸ਼ਿਮਲਾ ਮਿਰਚ ਦੀ ਹੀ ਕਿਸਮ ਹੁੰਦੀ ਹੈ। 

ਏਮਾ ਵਾਤਸੀ ਲਈ ਪਨੀਰ ਘਰ ਵਿੱਚ ਹੀ ਗਾਂ ਜਾਂ ਪਹਾੜੀ ਗਾਂ ਦੇ ਦੁੱਧ ਤੋਂ ਬਣਾਇਆ ਜਾਂਦਾ ਹੈ। ਇਸ ਪ੍ਰਕਿਰਿਆ ਵਿੱਚ ਮੱਖਣ ਬਣਾਉਣ ਲਈ, ਦਹੀ ਵਿਚੋਂ ਚਰਬੀ ਨੂੰ ਅਲੱਗ ਕਰ ਦਿੱਤਾ ਜਾਂਦਾ ਹੈ ਅਤੇ ਬਿਨ੍ਹਾਂ ਚਰਬੀ ਦੇ ਦਹੀ ਨੂੰ ਪਨੀਰ ਬਣਾਉਣ ਲਈ ਵਰਤਿਆ ਜਾਂਦਾ ਹੈ। ਪਨੀਰ ਬਣ ਜਾਣ ਤੋਂ ਬਾਅਦ, ਬਚੇ ਪਾਣੀ ਦਾ ਚਾਵਲਾਂ ਨਾਲ ਖਾਣ ਲਈ ਸੂਪ ਬਣਾ ਲਿਆ ਜਾਂਦਾ ਹੈ ਭਾਵ ਦਹੀ ਦਾ ਕੋਈ ਵੀ ਹਿੱਸਾ ਬੇਕਾਰ ਨਹੀਂ ਜਾਂਦਾ। 

 ਕੇਵਾ ਦਾਤਸੀ 
ਇਸ ਵਰਗਾ ਇੱਕ ਹੋਰ ਪਕਵਾਨ ਹੈ, ਜਿਸ ਨੂੰ ਕੇਵਾ ਦਾਤਸੀ ਕਿਹਾ ਜਾਂਦਾ ਹੈ। ਇਸ ਵਿੱਚ ਮਿਰਚ ਦੀ ਥਾਂ ਆਲੂ ਪਾਏ ਜਾਂਦੇ ਹਨ।

ਏਮਾ ਦਾਤਸੀ ਨੂੰ ਬਹੁਤ ਤਰੀਕਿਆ ਨਾਲ ਬਣਾਇਆ ਜਾ ਸਕਦਾ ਹੈ। ਜਦੋਂ ਇਸ ਵਿੱਚ ਮਿਰਚ ਦੀ ਥਾਂ ਬੀਨ ਪਾਏ ਜਾਂਦੇ ਹਨ ਤਾਂ ਇਸ ਨੂੰ ਬੀਨ ਦਾਤਸੀ ਕਿਹਾ ਜਾਂਦਾ ਹੈ, ਇਸੇ ਤਰ੍ਹਾਂ ਜਦੋਂ ਮਸ਼ਰੂਮ ਪਾਏ ਜਾਂਦੇ ਹਨ ਤਾਂ ਉਸਨੂੰ ਮਸ਼ਰੂਮ ਦਾਤਸੀ ਕਹਿ ਦਿੱਤਾ ਜਾਂਦਾ ਹੈ।

 ਹਵਾਲੇ 

ਸ਼੍ਰੇਣੀ:ਰਾਸ਼ਟਰੀ ਪਕਵਾਨ
ਸ਼੍ਰੇਣੀ:ਭੂਟਾਨੀ ਪਕਵਾਨ
ਸ਼੍ਰੇਣੀ:ਖਾਣਾ